text: Begge motorvejsspor nu farbare - dog stadig lang kø
  25 oktober 2017 kl. 16.15
  Begge motorvejsspor er nu åbne efter uheldet ved Rødekro. Dog skal man fortsat forvente lang rejsetid på strækningen.
  Et uheld onsdag eftermiddag på E45 i sydgående retning ved Rødekro har hele eftermiddagen skabt lange køer. Nu er begge spor åbne.
  Oprydningsarbejdet er tidligst overstået klokken 22 onsdag aften. Man skal forvente op til en times længere rejsetid, oplyser politiet.
  Uheldet skyldes en lastbil, som har påkørt et køretøj, der befandt sig i nødsporet. Køretøjet signalerede, at der var folk i nødsporet, som arbejdede på en nødtelefon. Føreren af lastbilen mistede herredømmet og kørte i grøften. 
  Ingen kom noget til ved uheldet. 
  Opdatering klokken 20.25: Mens lastbilen fjernes ved Rødekro, er motorvejen spærret fra afkørsel Haderslev syd og i sydlig retning de næste 45 minutter.
  
  
  Motorvej E 45 ved Rødekro er åben i begge spor igen efter uheldet tidligere. Kl. 2000 i aften fjernes den sidste lastbil. #politidk
  
  